জর্জ কটন

জর্জ এডওয়ার্ড লিঞ্চ কটন (২৯ অক্টোবর ১৮১৩ – ৬ অক্টোবর ১৮৬৬) কলকাতার বিশপ ছিলেন। তিনি একজন ইংরেজ শিক্ষাবিদ ও খ্রিস্টান যাজক ছিলেন যিনি ব্রিটিশ ভারতের সঙ্গে গভীরভাবে যুক্ত ছিলেন এবং ব্রিটিশ পাবলিক স্কুল ব্যবস্থার উন্নয়নে গুরুত্বপূর্ণ ভূমিকা রেখেছিলেন।

 ইংল্যান্ডে জীবন 


তিনি ইংল্যান্ডের চেস্টার শহরে জন্মগ্রহণ করেন। তিনি চেস্টারের ডিন এবং বিশপ জর্জ কটনের দৌহিত্র ছিলেন।

তার পিতা থমাস জর্জ ডাভেনান্ট কটন—২৮ জুন ১৭৮৩ সালে চেশায়ার জেলার অ্যাক্টনে জর্জ ও ক্যাথারিন মারিয়া (বিয়ের আগে টমকিনসন) কটনের সন্তান হিসেবে জন্মগ্রহণ করেন। ক্যাথারিন মারিয়া রয়াল ফিউসিলিয়ার্সের একজন অধিনায়ক ছিলেন এবং পেনিনসুলার যুদ্ধে নিভেল যুদ্ধে ১৮১৩ সালে জর্জের জন্মের দুই সপ্তাহ পর মারা যান। তিনি চেস্টারের দ্য কিংস স্কুল, লন্ডনের ওয়েস্টমিনস্টার স্কুল, এবং কেমব্রিজের ট্রিনিটি কলেজে পড়াশোনা করেছেন। এখানে তিনি লো চার্চ দলে যোগ দেন এবং থমাস আর্নল্ডের কয়েকজন শিষ্যের ঘনিষ্ঠ বন্ধু হন, যাদের মধ্যে সি. জে. ভন এবং ডব্লিউ. জে. কনিবিয়ার অন্তর্ভুক্ত ছিলেন। কটনের জীবনের চরিত্র ও গতিপথ নির্ধারণে আর্নল্ডের প্রভাব গুরুত্বপূর্ণ ছিল।

তিনি ১৮৩৬ সালে ব্যাচেলর অব আর্টস (বি.এ.) ডিগ্রি অর্জন করেন এবং রাগবি স্কুলে সহকারী শিক্ষক হিসেবে যোগ দেন। আনুমানিক ১৮৪০ সালে তিনি পঞ্চম শ্রেণির শিক্ষক নিযুক্ত হন। ১৮৫২ সালে তিনি মার্লবোরো কলেজের প্রধান শিক্ষক হিসেবে নিয়োগ গ্রহণ করেন এবং প্রতিষ্ঠানের আর্থিক, শিক্ষাগত ও সুনামের অবস্থার পুনরুদ্ধারে গুরুত্বপূর্ণ ভূমিকা রাখেন। পরবর্তীকালে রাগবি স্কুল ও মার্লবোরো কলেজের আবাসিক ভবনগুলোর নাম তাঁর নামে রাখা হয়।

কটন ২৬ জুন ১৮৪৫ সালে তাঁর চাচাতো বোন সোফিয়া অ্যান টমকিনসনকে বিয়ে করেন। তিনি রেভারেন্ড হেনরি টমকিনসনের কন্যা এবং টি. জে. ফিলিপস জোড্রেলের ভাগ্নি ছিলেন। তাঁদের দুটি সন্তান ছিল; একটি ছেলে এডওয়ার্ড কটন-জোড্রেল (যিনি পরবর্তীকালে উইরালের সংসদ সদস্য হন) এবং একটি কন্যা, উরসুলা মেরি, যিনি পরবর্তীকালে একজন খ্রিস্টান যাজকের সঙ্গে বিবাহবন্ধনে আবদ্ধ হন।বার্ক'স ল্যান্ডেড জেন্ট্রি: 

 ভারতে জীবন 

১৮৫৮ সালে কটনকে কলকাতার বিশপ পদে নিযুক্ত হওয়ার প্রস্তাব দেওয়া হয়, যা তিনি বহু চিন্তাভাবনার পর গ্রহণ করেন। ঠিক সে সময়েই ভারত শাসনের কর্তৃত্ব ব্রিটিশ ইস্ট ইন্ডিয়া কোম্পানির হাত থেকে ব্রিটিশ রাজের অধীনে চলে আসে এবং থমাস ম্যাকলের বিখ্যাত মিনিট অন ইন্ডিয়ান এডুকেশন-এর পর ভারতের শিক্ষানীতিকে ঘিরে ব্যাপক আলোচনা শুরু হয়।

কটন ব্রিটিশ ইউরেশীয় (এবং ভারতীয়) শিশুদের জন্য বিভিন্ন বিদ্যালয় প্রতিষ্ঠা করেন। যার মধ্যে শিমলার বিশপ কটন স্কুল অন্যতম। তার স্মরণে বেঙ্গালুরুতে বিশপ কটন বয়েজ স্কুল এবং বিশপ কটন গার্লস স্কুল প্রতিষ্ঠিত হয়। নাগপুরের বিশপ কটন স্কুলও তার নাম বহন করে। তিনি ভারতে আরও অনেক শিক্ষাপ্রতিষ্ঠান প্রতিষ্ঠা করেন যেমন কলকাতার সেন্ট জেমস স্কুল এবং বোম্বের ক্যাথেড্রাল এন্ড জন কনন স্কুল।

ভারতে অ্যাংলিকান গির্জার জ্যেষ্ঠ যাজক হিসেবে তিনি উপমহাদেশে বহু নতুন গির্জা উৎসর্গ করেন, যার মধ্যে অ্যাব্‌টাবাদের সেন্ট লুকস চার্চ এবং তৎকালীন পাঞ্জাব প্রদেশ ও পরবর্তীতে উত্তর-পশ্চিম সীমান্ত প্রদেশে অবস্থিত অন্যান্য গির্জা অন্তর্ভুক্ত।

১৮৭১ সালে তাঁর স্ত্রী সম্পাদিত একটি স্মৃতিচারণামূলক গ্রন্থ প্রকাশিত হয় যাতে তার ডায়েরি ও পত্রসংকলন অন্তর্ভুক্ত ছিল।

 মৃত্যু 

১৮৬৬ সালের ৬ অক্টোবর তিনি তৎকালীন বেঙ্গল প্রেসিডেন্সির গঙ্গা তীরে অবস্থিত কুষ্টিয়ায় একটি খ্রিস্টান কবরস্থান কবরস্থান পবিত্র করেন। পরে তিনি নদীর তীর থেকে স্টিমারে ওঠার জন্য একটি পাটাতন পার হচ্ছিলেন, তখন তিনি পা পিছলে গড়াই নদীতে পড়ে যান। নদীর প্রবল স্রোতে ভেসে গিয়ে তিনি নিখোঁজ হন এবং আর কখনও তাকে খুঁজে পাওয়া যায়নি।

জনশ্রুতি অনুযায়ী, "to bless one's cotton socks" বা "কারও তুলার মোজা আশীর্বাদ করা" ইংরেজি বাক্যটির উৎপত্তি কটনের মৃত্যুর সঙ্গেই জড়িত। বলা হয় কলকাতার বিশপ থাকাকালে কটন নিশ্চিত করতেন যে তার বিদ্যালয়ের ছাত্রদের মোজা থাকুক এবং এসব মোজা ও অন্যান্য সরবরাহ পাওয়ার সময় তিনি সেগুলো আশীর্বাদ করতেন। সময়ের সঙ্গে সঙ্গে "Cotton's socks" (কটনের মোজা) রূপান্তরিত হয়ে "cotton socks" (তুলার মোজা)-এ পরিণত হয়। তার আকস্মিক মৃত্যুতে আর্চবিশপকে জিজ্ঞাসা করা হয়েছিল, “Who will bless his cotton socks?” (এখন কে তার তুলার মোজা আশীর্বাদ করবে?)।

 গ্রন্থপঞ্জি 

 তথ্যসূত্র 

 বহিঃসংযোগ 


প্রজেক্ট ক্যান্টারবেরি থেকে গ্রন্থপঞ্জি ডিরেক্টরি

বিষয়শ্রেণী:১৮১৩-এ জন্ম
বিষয়শ্রেণী:১৮৬৬-এ মৃত্যু
বিষয়শ্রেণী:ভারতীয় বিদ্যালয় ও কলেজের প্রতিষ্ঠাতা
বিষয়শ্রেণী:ওয়েস্টমিনস্টার স্কুল, লন্ডনে শিক্ষিত ব্যক্তি
বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী